Dansk Forening for Rosport - NY HJEMMESIDE
FORSIDE/NYHEDER NY HJEMMESIDEaf Anna Karina Eli GravadKære læser, Velkommen til et roning.dk som har fået en ansigtsløftning. Målet med arbejdet har været at bygge et solidt fundament for en kommunikationssatsning. Ud over, at alt indhold er blevet opdateret, og gammelt indhold er luget ud, så har vi bygget en hjemmeside, der i højere grad giver plads til alsidigheden og forskelligheden i dansk roning. De nye initiativer er: Hjemmesider til hvert ronetværk Alle ronetværk har fået deres egen ”underhjemmeside”, hvor redaktørerne kan skrive nyheder, sende nyhedsbreve, uploade billeder i et galleri og lave et ubegrænset antal undersider. Alt sammen en platform så de kan kommunikere direkte til medlemmerne i hvert ronetværk. Prøv selv at gå på opdagelse her.
Kalender Alle arrangementer i dansk roning er nu samlet i en kalender, hvor du kan søge og filtrere. Nu kan du nemt og hurtigt få et overblik over alle aktiviteter i dansk roning. Se i kalenderen her. Topnyhed Fokus er her rettet mod ugens største historie. Er landsholdet til World Cup, så er det her i rubrikken, du kan følge dem. Men det kan også være en reportage, når nogle af vores fantastiske roledere skal til teselskab hos Dronningen. Følg med. Vi holder dig orienteret. Husk, du kan altid abonnere på RSS feeded for DFfR nyheder. Temanyt Der er masser af liv i Ro-Danmark. Klubber der hjælper hinanden. Skolepartnerskaber for at rekruttere unge mennesker. Vi ror Danmark Rundt og det første danske mesterskab i coastal. Hver måned bygger vi nye temaer for at fortælle dig – om hele Ro-Danmark – om de mange gode historier, der er i alle klubber. Se denne månedens temaer her. Målgruppeindgange Dansk roning er både ungdomsroning, langdistancekaproning, landshold, turroning og motionsturneringen. I højre side - under roning for dig – finder du hurtig indgange til forskelligt indhold, som er tiltænkt en konkret målgruppe. Motionsturneringen og langdistancekaproning har også fået en opslagstavle, hvor du løbende kan følge med i deres nyheder. Du kan også abonnere på et RSS feed på dette.
DFfR WEB-TV og sociale medier Sport lever gennem billeder. Vi har nu taget hul på at lave videohistorier. Alle indslag er uploaded på Youtube, og din klub er yderst velkommen til at bruge videoerne på jeres egne hjemmesider eller Facebook grupper. Dansk Forening for Rosport er nu også kommet på Facebook. RSS feeds Har din klub en RSS reader på jeres hjemmeside, kan I også abonnere på RSS feeds fra jeres ronetværk. Kig her og se om der er noget indhold, der interesserer dig. Nye øjne Hjemmesiden har også fået et nyt layout. Vi vil gerne give dig noget til øjet og hovedet. Derfor stræber vi efter at have billeder på alle sider. Tag godt imod det nye site. Gå på opdagelse med musen og lad dig inspirere. Farven har fået en anden lyd, men med åbne øjne håber vi, du får en god oplevelse. Du kan altid kommentere sitet på vores Facebook gruppe. 11-06-2012